Diari Oficial de la Generalitat Valenciana


Sumari del DOGV 6020, del 25-05-2009 (2009/5653)

ORDE de 15 de maig de 2009, de la Conselleria d'Educació per la qual es modifiquen els llocs de treball docents existents en diversos centres públics de Formació de Persones Adultes, del cos de mestres al cos de professors d'Ensenyança Secundària.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6020

Data del DOGV
:   25-05-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/5653


Data del document
:   15-05-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ensenyament primari
    * qualificació del personal
    * personal docent
    * ensenyament secundari
    * educació d'adults
    * legislació

ORDE de 15 de maig de 2009, de la Conselleria d'Educació per la qual es modifiquen els llocs de treball docents existents en diversos centres públics de Formació de Persones Adultes, del cos de mestres al cos de professors d'Ensenyança Secundària. [2009/5653]
La Llei Orgànica 2/2006, de 3 de maig, d'Educació, establix en la seua disposició transitòria primera que els funcionaris del cos de mestres adscrits amb caràcter definitiu, en aplicació de la disposició transitòria quarta de la Llei Orgànica 1/1990, de 3 d'octubre, d'Ordenació General del Sistema Educatiu, a llocs dels dos primers cursos de l'Educació Secundària Obligatòria, en el cas que accedisquen al cos de professors d'Ensenyança Secundària d'acord amb el que preveu la disposició addicional dotze d'esta Llei, podran romandre en el seu mateix destí en els termes que s'establisquen.
L'Orde de 5 de desembre de 2000 de la Conselleria de Cultura i Educació (DOGV núm. 3908, de 02.01.2001), regula les condicions d'aplicació d'allò que s'ha previst en la disposició transitòria quarta de la Llei Orgànica 1/1990, de 3 d'octubre, d'Ordenació General del Sistema Educatiu, així com allò que s'ha regulat en l'apartat 9 de l'article 5 del Reial Decret 575/1991, de 22 d'abril de 1991 (BOE núm. 97, de 23 d'abril), pel qual es regula la mobilitat entre els cossos docents i l'adquisició de la condició de catedràtic.
Al seu torn, l'Orde de 13 de setembre de 2005, de la Conselleria de Cultura, Educació i Esport (DOGV núm. 5104, de 30.09.2005), determina la relació dels llocs de treball docents existents en els centres públics de Formació de Persones Adultes de la Comunitat Valenciana de titularitat de la Generalitat Valenciana.
Així, doncs, es fa necessari modificar la relació de determinats llocs de treball docents existents en els centres públics de Formació de Persones Adultes de la Comunitat Valenciana, que resulten afectats d'acord amb la normativa indicada anteriorment.
Vista la proposta del director general de Personal de data 11 de maig i de conformitat amb esta.
Fent ús de les atribucions que em conferix l'article 28 de la Llei 5/1983, de 30 de desembre, del Consell,
ORDENE
Article únic
Es modifiquen aquells llocs de treball docent en centres públics de Formació de Persones Adultes establits en l'Orde de 13 de setembre de 2005 que ocupen els funcionaris de carrera del cos de mestres que hagen accedit al cos de professors d'Ensenyança Secundària, i es transforma la seua pròpia plaça de manera automàtica en llocs del cos de professors d'Ensenyança Secundària i amb l'especialitat corresponent en Formació de Persones Adultes a aquella per la qual hagen accedit al cos de professors d'Ensenyança Secundària, segons es reflectix en l'annex de la present orde.
DISPOSICIONS TRANSITÒRIES
Única
L'efectivitat economicoadministrativa del nomenament amb destí definitiu serà amb efectes de l'1 de setembre de 2006, excepte la del corresponent al CEED (Centre Específic d'Educació a Distància, amb codi 12829705), que serà amb efectes de l'1 de setembre de 2008.
DISPOSICIONS FINALS
Primera
Es faculta el director general de Personal perquè dicte les resolucions individualitzades oportunes per a l'execució de la present orde.Segona
La present orde entrarà en vigor l'endemà de la seua publicació en el Diari Oficial de la Comunitat Valenciana
València, 15 de maig de 2009
El conseller d'Educació,
ALEJANDRO FONT DE MORA TURÓN